ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

.....ซามูไร  บอนด์
เมาท์กันสนั่นจอว่าเป็นแบงก์ล่ารางวัลท่าจะจริง...เมื่อผู้บริหารใหญ่ของธนาคารกสิกรไทยอย่าง พัชรินทร์ วงศ์ศิริเดช ผู้ช่วยกรรมการผู้จัดการ ธนาคารกสิกรไทย เตรียมเหินฟ้าไกลถึงเกาะอังกฤษ เพื่อไปรับรางวัลระดับโลกให้เป็นสุดยอดผู้ให้คำปรึกษาและบริการบริหารทรัพย์ส่วนบุคคลแก่ลูกค้าระดับสูงสุด หรือ “The Best Local Private Bank in Thailand” 
...l...คือหนึ่งเดียวจากประเทศไทยที่ได้รับการลงคะแนนจาก “ยูโรมันนี่” นิตยสารการเงินชื่อก้องระดับโลก ถือว่ามีรางวัลเป็นเครื่องการันตีคุณภาพกันขนาดนี้ กลุ่มลูกค้ากระเป๋าหนักอุ่นใจกันได้เลย...เอ้าฉลอง
...l...หลังพาครอบครัวไปเที่ยวชิลชิลรับลมหนาวที่เมืองปาย จ.แม่ฮ่องสอน เรียบร้อย บุญเลิศ สิริภัทรวณิช ประธานเจ้าหน้าที่บริหาร บริษัท ออสสิริส เลยเร่งปั๊มยอดขายช่วงตรุษจีนและวาเลนไทน์ที่ผ่านมา ด้วยทองคำแท่งรูปกล้วยไม้และชุด 3 เซียน ปรากฏว่าผลตอบรับดีเกินคาด
...l...กฤษณ์ จันทโนทก อดีตผู้จัดการฝ่ายอาวุโส ฝ่ายประกันภัยธนพัทธ์ ธนาคารกรุงศรีอยุธยา ถือเป็นมือดีด้านแบงก์แอสชัวรันส์ ล่าสุดถูกดึงตัวมาเป็นผู้จัดการทั่วไป บริษัท ไทยคาร์ดิฟ ประกันชีวิต ทราบแล้วบอกต่อๆ กันด้วยจ้า
** วันนี้บรรยากาศร้านค้าทองคำในย่านถนนเยาวราชเริ่มค้าขายกันได้ตามปกติ ต่างจากช่วงเทศกาลตรุษจีนที่คนแน่นขนัด แถมราคาทองคำก็เริ่มวิ่งขึ้นกว่า 150 บาทแล้ว หลังจากลงดุ่ยๆมาตลอดในช่วง 23 สัปดาห์ที่ผ่านมา จนมีคนเป็นห่วงว่าจะลงไปถึงบาทละ 1.6 หมื่นบาทอ๊ะเปล่า
*** ธีรเดช สินธพเรืองชัย ผู้จัดการ ห้างขายทองทองใบเยาวราช (1988) บอกว่า จริงๆแล้ว ร้านทองไม่ค่อยชอบบรรยากาศการค้าขายที่ล้นทะลัก เหมือนช่วงก่อนตรุษจีนที่ต้องขายใบจอง อยากให้มีทั้งฝั่งคนซื้อคนขาย ไม่ใช่เก็งกำไรอย่างเดียว และร้านทองสมัยนี้ไม่นิยมสต็อคทองคำแท่งไว้เยอะๆ เพราะมีความเสี่ยงสูงมาก หันมาใช้วิธีขายตามออเดอร์ ส่วนทองรูปพรรณไม่มีขาดแน่ ซื้อหน้าร้านมีตลอดคร้าบ....